Πάπας Κελεστίνος Α΄

Ο Κελεστίνος ή Καιλεστίνος Α΄ (περί το 376 - 1 Αυγούστου 432) ήταν Πάπας της Ρώμης που ανακηρύχθηκε Άγιος (10 Σεπτεμβρίου 422 - 1 Αυγούστου 432). Στην τέχνη, ο Πάπας Κελεστίνος παριστάνεται με περιστέρι, δράκοντα και φλόγα. Τον διαδέχτηκε ο Πάπας Σίξτος Γ΄. Το μεγαλύτερο διάστημα της Παποσύνης του καταπολέμησε τις Αιρέσεις, έστειλε τον επίσκοπο Γερμανό της Οσέρ στην Βρετανία για να αντιμετωπίσει τον Πελαγιανισμό (429) και διόρισε τον Παλλάδιο επίσκοπο Ιρλανδίας και βόρειας Βρετανίας. Σε Σύνοδο την οποία συγκάλεσε στην Ρώμη (430) καταδικάστηκε ο Νεστόριος.William Walker Rockwell (1911). "Celestine (popes)". In Chisholm, Hugh (ed.). Encyclopædia Britannica. 5. (11th ed.). Cambridge University Press. σσ. 599–600

Πρώτα χρόνια

Ο Κελεστίνος Α΄ ήταν Ρωμαίος και καταγόταν από την περιοχή της Καμπανίας.Loomis, Louise Ropes (1916). The Book of the Popes (Liber Pontificalis). New York: Columbia University Press. σ. 92 Δεν υπάρχουν πληροφορίες για τα πρώτα χρόνια της ζωής του πέρα από το γεγονός ότι το όνομα του πατέρα του καταγράφεται ως Πρίσκος. Σύμφωνα με μερικούς συγγραφείς όπως ο Τζον Γκίλμαρι Σέι ο αυτοκράτορας Ουαλεντινιανός Γ΄ ήταν συγγενής του.https://sanctoral.com/en/saints/saint_celestine_i.html Έζησε μερικά χρόνια στο Μιλάνο στις υπηρεσίες του Αγίου Αμβροσίου. Η πρώτη γνωστή αναφορά για τον ίδιο βρίσκεται σε ένα έγγραφο (416) στο οποίο ο Πάπας Ιννοκέντιος Α΄ τον καταγράφει ως "Κελεστίνος ο Διάκονος".Murphy, John Francis Xavier (1908). "Pope St. Celestine I". In Catholic Encyclopedia. 3. New York: Robert Appleton Company

Πάπας

Το Liber Pontificalis καταγράφει την ημέρα έναρξης της Παποσύνης του (3 Νοεμβρίου 422), άλλες πηγές όπως επίσης και το Βατικανό την μεταφέρουν πιο νωρίς (10 Σεπτεμβρίου 422).Tillemont, Louis Sébastien Le Nain de (1709). Memoires pour servir a l'histoire ecclesiaástique des six premiers siécles. Paris: Charles Robustel. σσ. 14:148https://www.vatican.va/content/vatican/en/holy-father/celestino-i.html 
Σε αυτόν αποδίδονται διάφορα μέρη της λειτουργίας, χωρίς όμως βεβαιότητα για το θέμα τους. Μετά την εκλογή του ακολούθησε η πρώτη Σύνοδος της Ρώμης (430) με την οποία καταδικάστηκαν οι Αιρέσεις και η διδασκαλία του Νεστόριου. Την επόμενη χρονιά (431) έστειλε αντιπροσώπους στην Α΄ Σύνοδο της Εφέσου που ασχολήθηκε με το ίδιο θέμα. Ο Κελεστίνος Α΄ έστειλε τέσσερις επιστολές στους επισκόπους της Αφρικής, του Ναρμπόν, της Θεσσαλονίκης και της Ιλλυρίας, δεν σώζεται το αυθεντικό Λατινικό περιεχόμενο αλλά η μετάφραση τους στα Ελληνικά. Ο άγιος Κελεστίνος καταδίκασε ενεργά τον Πελαγιανισμό και είχε ζήλο για την Ορθοδοξία. Έστειλε στην Ιρλανδία το 431 τον Παλλάδιο ως επίσκοπο. Το έργο του τελευταίου συνεχίστηκε από τον επίσκοπο Πατρίκιο. Ο Πάπας εξοργίστηκε με τους Νοβατιανούς στη Ρώμη και φυλάκισε τον επίσκοπό τους. Μετά το θάνατό του, που συνέβη στις 6 Απριλίου του 432,   ανακηρύχθηκε άγιος. Θάφτηκε στο κοιμητήριο της Αγίας Πρίσιλας, στη Via Salaria. Αργότερα τα λείψανά του μεταφέρθηκαν και σήμερα βρίσκονται στη Βασιλική της Σάντα Πρασέντε. Η Καθολική Εκκλησία τιμά την μνήμη του στις 6 Απριλίου (ημέρα θανάτου του).

Παραπομπές

Εξωτερικοί σύνδεσμοι

 Opera Omnia από τη Migne Patrologia Latina με αναλυτικούς καταλόγους
 Catholic Encyclopedia: Pope St. Celestine I

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 5ου αιώνα
Κελεστίνος Α΄